als_Latn dik_Latn azb_Arab
Mes shumë personazheve pjesëmarrës nga Shqipëria në eventin e përvitshëm në Kanë, për Festivalin e Filmit, ka qenë edhe modelja e njohur Aurela Hoxha. Për të dytin vit radhazi, qëllimi i Aurelës për të marrë pjesë në një event kaq të rëndishëm ka qenë mbrëmja gala AmFar, një prej eventeve më të mëdha dhe më të rëndësishme në botë për mbledhjen e të ardhura për bamirësi.
E ftuar këtë pasdite në “Rudina” në Tv Klan, Aurela tregon se prej vitesh tashmë, ajo është e ftuar në evente shumë të rëndësishme të modës, në vende të ndryshme të botës, prej të cilave ka krijuar shumë kontakte, por në AmFar në Kanë merr pjesë për të dytën herë: “AmFar është një nga organizimet më të veҫanta, ka edhe të tillë të ngjashëm, por ky i Kanës është më i rëndësishmi i vitit…”
Tregues për këtë, shton Aurela, është edhe fakti që ditën kur mbahet festa gala, rreth zonës ku zhvillohet eventi, rruga është 7 km e bllokuar me makina edhe për shkak të njerëzve të famshëm që vijnë nga të katër anët e globit…
Këtë vit, Aurela e ka shijuar më shumë se vitin e parë, edhe sepse ishte me një farë plani në kokë. Nëse në vitet e para kur merrte pjesë qëllimi ishin fotografitë me të famshmit, tashmë ka ndryshuar. Nga këto pjesëmarrje, ajo dëshiron të krijojë sa më shumë kontakte me njerëz të njohur duke qenë se ka ambicie që karrierën e saj ta zhvillojë edhe jashtë Shqipërisë. E pyetur ҫfarë përfiton ajo nga të tilla evente, Aurela tregon se përfitimi varet nga festa në të cilën ajo merr pjesë: “Për mua është shumë e rëndësishme kjo pjesëmarrje. Vitin e kaluar, p.sh, pas këtij eventi mora një ofertë për të qenë pjesë e një filmi. Përveҫ kënaqësisë, këto evente më ndihmojnë për të krijuar kontakte. Është një derë e hapur që të jep një mundësi, nëse do të përfshihesh në tregun ndërkombëtar të modës, televizionit…”
Ndryshe nga vjet, këtë vit Aurela i ka shijuar më shumë 5 ditët e këtij udhëtimi, shkruan “Class”. Arsyet për këtë ishin disa, vizita në vende të ndryshme të qytetit, koha mjaft e mirë, si dhe takimi me njerëz shumë të rëndësishëm të botës së modës, me të cilët modelja edhe ka pozuar. Por në fotot e saj në Instagram, u ra në sy të gjithëve sidomos fustani i shndritshëm nga Class Events, me të cilin Aurela ishte një princeshë e vërtetë: “Kur zgjodha këtë fustan, hezitova pak, sepse dukej shumë madhështor. Në Shqipëri mendova se ishte madhështor, por kur shkova atje, e kuptova se ishte i duhuri, më shkonte dhe shkëlqeva vërtet me të, ndoshta edhe për shkak të flokëve të reja.”
5 ditë në Kanë nuk janë pak, aq më tepër kur je atje në raste kur është e gjithë bota e filmit dhe VIP-at më në zë të botës. Sa e kushtueshmë është jeta gjatë atyre ditëve, sa e përballueshme? Aurela tregon se Kana në këtë kohë është e kushtueshme dhe e vështirë për t’u përballuar: “Të qëndrosh 5 ditë në Kanë dhe me shpenzimet e tua, është e vështirë. Kjo, për shumë arsye dhe përsa i kemi ne mundësitë për të qenë kaq të zhvilluar. Unë jam ndier me fat që kam qenë pjesë e këtij eventi. Kana është e shtrenjtë në këtë kohë, por ka edhe mundësi zgjedhjeje. Nuk është e thënë të flesh në hotel me 5 yje, mund të zgjedhës edhe më lirë se kaq. Është e kushtueshme, por jo diҫka e jashtëzakonshme, mund ta përballosh, aq më tepër kur bëhet fjalë që kjo është ëndrra ime dhe profesioni im.”
Pas Kanës, vijë pushimet (prapë pushime?) dhe pas tyre, sezoni i ri do ta gjejë Aurelën në ekran me një projekt të ri, të cilin, siҫ thotë ajo, di ta bëjë shumë mirë: “Është gjë që do vijë në shtator, do jem në televizion me një gjë që besoj e bëj shumë mirë”
als_Latn als_Latn als_Latn als_Latn als_Latn als_Latn als_Latn